SHBA: Amerikanët përkujtojnë me ceremoni Ditën e Veteranëve
Presidenti Bush mori pjesë në një ceremoni në Muzeun e Ushtrisë dhe Hapësirës në Nju Jork, ku falenderoi ushtarakët për kurajon dhe sak
Në Evropë dhe Australi, 11 nëntori quhet Dita e Kujtimit. Në Shtetet e Bashkuara ajo njihet si Dita e Veteranëve. Kjo ditë filloi si një ditë përkujtimore për përfundimin e Luftës së Parë Botërore, në orën 11 të datës 11 të muajit të 11, nëntorit, të vitit 1918. Por për amerikanët, 11 nëntori është dita kur nderohen të gjithë personat që kanë shërbyer në ushtrinë e vendit, që nga Lufta Revolucionare, e deri në ditët e sotme. Presidenti amerikan tradicionalisht, më 11 nëntor shkon në Varrezat e Dëshmorëve në Arlington, pranë Shtëpisë së Bardhë në bregun tjetër të lumit Potomak. Por këtë vit, Presidenti Bush zgjodhi një tjetër vend për ta përkujtuar Ditën e Veteranëve, për herë të fundit në postin komandantit të përgjithshëm. Ai foli nga një aeropanmbajtëse, "USS Intrepid", që shërben si muze i ushtrisë dhe i hapësirës në qytetin e Nju Jorkut. Nënpresidenti Dik Çejni ishte dje në Varrezat e Arlingtonit, në vend të presidentit Bush, ku vendosi një kurorë në memorialin e dëshmorëve të kombit, apo siç njihet ndryshe, Varri i Ushtarit të Panjohur. Zoti Çejni foli për sfidat me të cilat përballen sot ushtarakët amerikanë, duke theksuar vendosmërinë e tyre për ta bërë botën një vend më të sigurtë. tha zoti Çejni. Dje u zhvilluan ceremoni përkujtimore në varrezat e dëshmorëve dhe në memorialet e luftës në mbarë vendin. Presidenti i zgjedhur Barak Obama mori pjesë në njërën prej tyre. Ai vendosi një kurorë në një ceremoni të ngjashme në Çikago. Përmes një deklarate me shkrim, zoti Obama tha se të gjithë amerikanët e nderojnë bashkarisht shërbimin e jashtëzakonshëm dhe vetëmohues të veteranëve të kombit. Ai u zotua se si komanandanti i përgjithshëm i ardhshëm i vendit, ai do ta ta ruajë nderimin e thellë dhe të shenjtë të popullit për të gjithë ata që kanë shërbyer në radhët e ushtrisë amerikane.//lk